- 1 Kwarinti hay
- <
- 16
- >

16
Mey da ray mecekeley dala ŋgada ndəhay da Jeruzelem
1 Ya daa guzlkwar wure keɗe na, da ray mey ŋga dala masa akwar ma da cakalamara ŋgada ndəhay ŋga Yesu da *Jeruzelem. Ka da kamara anda yah ma ləvtar ŋgada ndəhay daa *mecəmey-ray ŋga ndəhay ŋga Yesu da Galati may. 16.1 SNM 11.29-30; 2Kwr 8.1-9 2 Fa luma ha, fa luma ha na, kwa waawa da wuzlah akwar ŋga ley dala daa dey masa aŋga ma hətar təɗe ta gədaŋ aŋga, ŋga cakala, amba da masa yah ma wusey la fa akwar na, ka cakalam dala mekele saba. 3 Yah ma wusey la fa akwar na, ya slərdata ndəhay masa akwar ma walamata ŋga handamara dala akwar a, a Jeruzelem la. Ya slərdata la ta leeter da har masa yah ma da wuzlalatara da ray dala ha. 4 Da maaya ya daw may na, ŋgene, ya diyam la bama daa slam a.
Mey da ray cek masa Pawl ma da ka
5 Ya fa da daw aa hwayak ŋga Masadəwan amba ya cam ray ta ndəhay daa mecəmey-ray hay ŋga Yesu feteɗe. Fa dəɓa ha, ya wusey la fa akwar. 16.5 SNM 15.21; 2Kwr 1.15-16 6 Ayəwa, da ya njey la fa akwar nekəɗey kwa, da ya ndəvda kiya ŋga memeɗ la fa akwar kwa. Anda keɗe, masa ya fa da mbəkdakwar cay na, ka jənmaya la kwa ŋga daw aa slam wura wura mekele. 16.6 Rm 15.24 7 Da ya wusey fa akwar amba ya njey nekəɗey gway na, ya wuɗey ba. Ama da Bay Mahura ta təɓa la na, ya wuɗey ŋga njey fa akwar ga. 16.7 4.19
8 Ya njey la da Efez haa kasl gwagway ŋga *Pantekwat ma wuswa, 16.8-9 SNM 19.8-10 9 maja ya ta hətey har la ga ŋga key sləra maaya ŋga Gazlavay, asaya, masa-gəra hay ga feɗe daha.
10 Da Timawte ta wusey la fa akwar na, təɓmara maaya maaya, amba a njey ta mandərzay daa dey ba, maja aŋga fa key sləra ŋga Bay Mahura anda yah may. 16.10 Timawte: 4.17 11 Kwa ndaw a da rəsa ba səlak. Jənmara amba a vəhwa fa yah ta zazay, maja ya fa səkwta feɗe, aŋga ta məlmaŋ hay mekele *16.11 Ndəhay mekele a wulkam na, mey Gərek a ləvey: «maja ala ta məlmaŋ hay mekele fa səkwmara feɗe.».
12 Da ray məlma aləkwa Apalaws na, ya ta kar ambahw la dey weewe, ya ləvar, maaya na, a daw ta məlmaŋ hay mekele ma da diyam fa akwar, ama a wuɗey ŋga daw wure keɗe ba səlak. Ama, da masa ta hətey har la na, a daw la. 16.12 Apalaws: 1.12
Mey ŋga madagway-dakw
13 Ka da nam ɗar ba, njam maaya maaya daa cəveɗ ŋga Gazlavay, ka da zluram ba, kam gədaŋ. 16.13 15.38; Ps 31.25; Ef 6.10 14 Cek hay tabiya masa akwar ma kamata na, kamara ta mewuɗey-vaw. 16.14 8.1; Jaŋ 13.34; Rm 13.8-10; 2Kwr 6.6; Gal 6.10; Ef 5.2
15 Məlma aɗaw hay, ka sərmara Estefanas ta ndəhay da way aŋga, ba diya? Ata na, ndəhay masa ŋgeeme ma təɓmara mey ŋga Yesu *Kəriste daa hwayak ŋga Akay. Ta vəldamara ray ata la ŋga jəney ndəhay ŋga Yesu. Ya kakwar ambahw, 16.15 Rm 16.5; Estefanas: 1.16 16 ndəhay anda ŋgene na, namatar ray. Asaya, namatar ray a ndəhay ma kam sləra bama ta ata.
17 Ya faa səmey da ray ata Estefanas, Fartunatus leŋ Akaykus ma samawa fa yah. Masa yah ma hətatar na, anda ya hətey ŋgene na, akwar tabiya akwar. 18 Ta dəkmaya mevel la anda ata ma dəkmakwar mevel may. Səkway ŋga ndəhay anda ŋgene na, həslmatar ray. 16.18 Fəl 2.29; 1Tes 5.12
19 Ndəhay ŋga Yesu daa mecəmey-ray hay daa slam hay mekele mekele daa hwayak ŋga Azi a camakwar har. Ata Akilas ta ŋgwas aŋga Pəriska †16.19 Pəriska: A zəlmara daa slam mekele Pəresil. Nəka SNM 18.2., leŋ ndəhay ŋga Yesu masa ma kusam da way ata na, a camakwar har maaya maaya ta mezəley ŋga Bay Mahura Yesu. 16.19 Rm 16.5; Azi: CWJ 1.4, 11 20 Ndəhay ŋga Yesu tabiya feɗe, a camakwar har may. Akwar tabiya, cam har da wuzlah akwar cəpa pal pal, anda akwar məlmaŋ hay. 16.20 Rm 16.16
21 Yah, Pawl, ya cakwar har. Ara yah ta har aɗaw, ma wuzlalakwara mecey-har a keɗe. 16.21 Gal 6.11; Kwa 4.18; 2Tes 3.17; Flm 19
22 Ndaw ma wuɗa Bay Mahura ba na, anja Gazlavay ŋga nəsa. «Maranata.» Anja Bay aləkwa Mahura ŋga sawa. 16.22 Gal 1.8-9; CWJ 22.20; Maranata: Jud 14; CWJ 1.7
23 Anja maaya ŋga Bay aləkwa Mahura Yesu ŋga njey ta akwar.
24 Akwar ndəhay ŋga Yesu Kəriste, ya fa wuɗkwar, akwar tabiya akwar. 16.24 4.21; 2Kwr 2.4; 11.11; 12.15; Fəl 1.8; 2.17; 1Tes 2.8; 3.12; 2Tm 3.10; Flm 9

- 1 Kwarinti hay
- <
- 16
- >

16:1 16.1 SNM 11.29-30; 2Kwr 8.1-9

16:5 16.5 SNM 15.21; 2Kwr 1.15-16

16:6 16.6 Rm 15.24

16:7 16.7 4.19

16:8 16.8-9 SNM 19.8-10

16:10 16.10 Timawte: 4.17

*16:11 16.11 Ndəhay mekele a wulkam na, mey Gərek a ləvey: «maja ala ta məlmaŋ hay mekele fa səkwmara feɗe.»

16:12 16.12 Apalaws: 1.12

16:13 16.13 15.38; Ps 31.25; Ef 6.10

16:14 16.14 8.1; Jaŋ 13.34; Rm 13.8-10; 2Kwr 6.6; Gal 6.10; Ef 5.2

16:15 16.15 Rm 16.5; Estefanas: 1.16

16:18 16.18 Fəl 2.29; 1Tes 5.12

†16:19 16.19 Pəriska: A zəlmara daa slam mekele Pəresil. Nəka SNM 18.2.

16:19 16.19 Rm 16.5; Azi: CWJ 1.4, 11

16:20 16.20 Rm 16.16

16:21 16.21 Gal 6.11; Kwa 4.18; 2Tes 3.17; Flm 19

16:22 16.22 Gal 1.8-9; CWJ 22.20; Maranata: Jud 14; CWJ 1.7

16:24 16.24 4.21; 2Kwr 2.4; 11.11; 12.15; Fəl 1.8; 2.17; 1Tes 2.8; 3.12; 2Tm 3.10; Flm 9

© 2007 WBT