- Jak
- <
- 5
- >

5
Mey da ray masa-zleley hay
1 Jəkfamaya sləmay wure keɗe, akwar ndəhay masa-zleley hay. Təwam, wudam, maja banay mahura a sawa la a ray akwar. 5.1 1.10; Lk 6.24 5.1-6 MM 15.6; Iz 5.8-10; Am 6.3-7 2 Zleley akwar hay a, ta zam sem. Maaca ta zəmta zana akwar hay sem. 5.2-3 Mt 6.19-20 3 Dala akwar ta key maadar sem. Maadar a ŋgene na, a wuzdərwa mebərey akwar la ta pas mekey sariya. Kwa aslaw ŋga vaw akwar na, aa zəɗey la cəpa daa sariya ha, maja maadar a ŋgene. Fara fara, kaa zəɗam la anda cek maa wurey kəlmeɗek! Menjey nekəɗey, bəla a ndəvey la, ama akwar na, ka wulkam si ŋga ɓəcey zleley ga da bəla keɗe gway. 4 Nəka, mawurɓay ŋga ndəhay ma ka sləra da ley akwar hay na, akwar ta pəlmatara daa ba. Cəndamara matəway ŋga ndəhay a. Matəway a, ta wusey sem kasl fa Bay Gazlavay Mawaca-waca. 5.4 Mab 3.7; Lev 19.13; Jer 22.13; Mal 3.5 5 Akwar fa kam wiya da bəla keɗe, akwar fa kam cek anda akwar ma wuɗam. Akwar faa ɓəldamara vaw akwar anda gənaw hay ŋga hərey. 5.5 Jer 12.3; 25.34 6 Akwar fa kamatar sariya ŋgada ndəhay manjar mebərey, ka kəɗmata vagay, kwa ta kam həma a ray akwar daa ba.
Mey da ray mesəkwey Yesu ta dək-vaw
7 Da ray ŋgene, məlma aɗaw hay, səkwakwa ta dək-vaw pas ŋga Bay Mahura Yesu ma da vəhwa. Nəkmara, ndaw mehəvey cey! A səkwa mey-var, amba a sləkey. Fa dəɓa ha, a səkwa daw aŋga ha ta dək-vaw amba a nəhey maaya maaya haa kasl fa var ŋga madagway-dakw. 5.7 Jwl 2.23; 2Pi 3.3 8 Akwar may, si ka səkwmara Bay aləkwa Yesu ta dək-vaw. Ka da gəram ba, maja pas masa aŋga ma da vəhwa na, gweegwe cay. 5.8 Rm 13.11-12; 1Tes 5.5-8; Heb 10.25, 37
9 Məlma aɗaw hay, ka daa ŋguram mey da ray ndəhay ba, daa ba na, Gazlavay a da kakwar sariya. Kwa wure keɗe, aa fa mey-slam ŋga way mekey sariya, fa da mbəzey aa way a ŋga key sariya. 5.9 Mt 7.1-2
10 Məlma aɗaw hay, sərfadamara ndəhay ma təla mey hay maa guzlam anda Bay Gazlavay ma ləvtar. Banay ma hətfatar la, ta ɓəsmara banay a la. Anda keɗe, ɓəskwa banay anda ata ma ɓəsmara ŋgene may. 5.10 Mt 5.12; Heb 11.32-38 11 Aləkwa fa ləvkwa, anja maaya ŋga Gazlavay ŋga njey a ray ndəhay ma ɓəsmara banay ma hətfatar. Sərfadamara mey da ray Jəwab ma ɓəsa banay zleezle. Yaw, sərmara daa mendəvey ŋga banay a na, Gazlavay ta kar maaya la, maja Bay Gazlavay a na, ara ndaw ma sərey dey-ceceh fa ndəhay, asaya, fa katar maaya. 5.11 1.12; Mab 34.6; Jəw 1.21-22; 2.10; 42.10-17
12 Məlma aɗaw hay, cek mahura na, ka da mbaɗam ba səlak, kwa ta slam da vaɗ, kwa ta slam da hwayak, kwa ta meeme, maja Gazlavay a da kakwar sariya. Da ahaw na, ləvam «ahaw», da kəne ba na, ləvam «kəne ba». Ŋgene, a wusa gway. 5.12 Mt 5.34-37
Mey da ray medərey-daŋgay
13 Ndaw masa fa sərey banay da wuzlah akwar daha daw? Ŋga dərey daŋgay a Gazlavay. Ndaw masa ta meesəmey da wuzlah akwar daha daw? Ŋga həlma Gazlavay ta walay. 5.13 1.5-6; SNM 16.25 14 Ndaw masa-macay da wuzlah akwar daha daw? Ŋga zəlwa *bay-ray hay daa Egəliz amba a dəram daŋgay a Gazlavay maja aŋga, a takwaɗamar mal ta mezəley ŋga Bay Mahura. 5.14 Mk 6.13 15 Daa medərey-daŋgay ata ha na, da ta təɓmara la aa mevel ata Gazlavay a mbəlda ndaw a la na, ŋgene, a mbəlda la. Bay Gazlavay a sləkɗadərwa la daa macay aŋga ha. Asaya, da ndaw a, ta key mebərey la na, Gazlavay a mbəkdara la. 5.15 Mt 9.2; Mk 16.18 16 Da ray ŋgene, wuzdamata mebərey akwar hay da wuzlah akwar, dərmar daŋgay pal pal da wuzlah akwar a Gazlavay amba ka mbəlam daa macay. Medərey-daŋgay ŋga ndaw masa maaya fa mey ŋga Gazlavay na, aa ta gədaŋ ga. 5.16 Ps 32.3-5; 38.4-6; MM 28.13; 1Jŋ 1.8-9 17 Nəka, *Eli na, aŋga ndaw-magədaŋ anda aləkwa. Ta dərar daŋgay la a Gazlavay ta mevel pal amba var a pawa ba. Da ray ŋgene, mevey maakar ta kiya maakwaw var ta pawa daa ba səlak. 5.17 1Bay 17.1 18 Fa dəɓa ha, a dərar daŋgay a Gazlavay saya amba var a pawa. Maja ŋgene, var ta’, a pawa dəɓa, cek hay da ley ta kam la. 5.18 1Bay 18.42-45
Mey da ray ndaw ma vəhdərwa ndaw ta mebərey aa cəveɗ ŋga Gazlavay
19 Məlma aɗaw hay, da ndaw da wuzlah akwar ta zleŋgeɗey sem daa cəveɗ masa fara fara na, maaya na, ndaw mekele a vəhdərwa aa cəveɗ ehe. 5.19 Gal 6.1 20 Sərmara, kwa waawa ma vəhdərwa ndaw ta mebərey aa cəveɗ masa fara fara na, ŋgene, a key a ləhda heter ŋga ndaw a. Kwa ndaw a, aa ta mebərey ga na, Gazlavay a mbəkdara la. 5.20 1Pi 4.8

- Jak
- <
- 5
- >

5:1 5.1 1.10; Lk 6.24

5:1 5.1-6 MM 15.6; Iz 5.8-10; Am 6.3-7

5:2 5.2-3 Mt 6.19-20

5:4 5.4 Mab 3.7; Lev 19.13; Jer 22.13; Mal 3.5

5:5 5.5 Jer 12.3; 25.34

5:7 5.7 Jwl 2.23; 2Pi 3.3

5:8 5.8 Rm 13.11-12; 1Tes 5.5-8; Heb 10.25, 37

5:9 5.9 Mt 7.1-2

5:10 5.10 Mt 5.12; Heb 11.32-38

5:11 5.11 1.12; Mab 34.6; Jəw 1.21-22; 2.10; 42.10-17

5:12 5.12 Mt 5.34-37

5:13 5.13 1.5-6; SNM 16.25

5:14 5.14 Mk 6.13

5:15 5.15 Mt 9.2; Mk 16.18

5:16 5.16 Ps 32.3-5; 38.4-6; MM 28.13; 1Jŋ 1.8-9

5:17 5.17 1Bay 17.1

5:18 5.18 1Bay 18.42-45

5:19 5.19 Gal 6.1

5:20 5.20 1Pi 4.8

© 2007 WBT