- Hebəre hay
- <
- 5
- >

5
1 Kwa *ndaw mahura da ray ndəhay ma ka kwakwas ŋga Gazlavay wura wura, a walamara na, da wuzlah ndəhay. Sləra aŋga na, ara mekey kwakwas ŋga Gazlavay maja ndəhay. A vəlar cek a Gazlavay, asaya, a hərar gənaw ŋgada Gazlavay, amba Gazlavay a mbəkdatara mebərey ŋga ndəhay. 5.1 4.14 2 *Ndaw mahura da ray ndəhay ma ka kwakwas ŋga Gazlavay na, aŋga ray aŋga, aŋga ndaw-magədaŋ anda ndəhay mekele may. Anda keɗe, a gwa ŋga jəkfatar sləmay fa ndəhay ma sərmara cek ba ta ndəhay masa fa zlaŋgaɗam la daa cəveɗ masa maaya. 5.2 2.17-18; 4.15; 7.28 3 Maja aŋga ndaw-magədaŋ na, a hərey gənaw ŋga vəley ŋgada Gazlavay maja mebərey ŋga ndəhay daada ba, ama maja mebərey aŋga may. 5.3 7.27; 9.7; Lev 9.7; 16.6, 15
4 Ndaw a gwa a pa ray aŋga ŋga ndaw mahura da ray ndəhay ma ka kwakwas ŋga Gazlavay ta ray aŋga ba. Si Gazlavay ma pa anda aa ma pa *Araŋw. 5.4 Araŋw: Mab 28.1 5 *Kəriste may ta pa ray aŋga ŋga ndaw mahura da ray ndəhay ma ka kwakwas ŋga Gazlavay ta ray aŋga na, daa ba. Ama ara Gazlavay ma pa, aa guzlar, a ləvar:
«Kah na, Bəzey aɗaw,
dəga tasana yah Papakw.» 5.5 1.5
6 Daa slam laŋgar, mawuzlalakaya saya, Gazlavay a ləvar:
«Ka da njey ndaw ma ka kwakwas aɗaw ŋga sərmataw
anda Melkisedek.» 5.6 Ps 110.4; Heb 6.20
7 Daa masa Yesu Kəriste aŋga da bəla na, a səra Gazlavay aa ta gədaŋ ŋga ləhda daa meməcey. Anda keɗe, ta dərar daŋgay la ta mewudey, ta matəway daa dey a Gazlavay. Gazlavay ta jəkfar sləmay la, ta sləkɗadərwa la daa meməcey, maja aa ma nar ray. 5.7 Mt 26.36-46 8 Kwa aŋga Bəzey ŋga Gazlavay na, taa sərkey ŋga ney ray la ta fa banay masa aa ma səra. 5.8 1.2; 4.14; 6.4-6; 7.3, 28; 10.29; Jaŋ 1.34; meney ray: 4.15; Fəl 2.8 9 Masa Gazlavay ma tərda ŋga ndaw ma gwa ŋga kata cek hay tabiya maaya maaya cay na, ndəhay ma namar ray tabiya a hətam meləhey la ta fa vəɗa ŋga sərmataw. 5.9 7.27 10 Yesu a gwa a ləhdata, maja Gazlavay ma pa ŋga ndaw mahura da ray ndəhay ma ka kwakwas aŋga anda Melkisedek. 5.10 5.6; 6.20
Ka da mbəkdamara mey ŋga Gazlavay ba
11 Mey hay ga daha ŋgaa guzley ŋgada akwar da ray *Kəriste, ndaw aləkwa mahura da ray ndəhay ma ka kwakwas ŋga Gazlavay. Ama aŋga ta banay amba ya wuzdakwara mey da ray a maaya maaya, maja akwar fa da cəndamara fiyaw fiyaw daa ba. 12 Pas a ta wuswa cay təɗe amba kaa sərkadamata ndəhay. Ama haa wure keɗe, si ndəhay aa sərkadamakwar da ray mey hay ŋga Gazlavay masa ŋgeeme masa akwar ma cəndamara cay cəŋga. Akwar na, anda bəza hay ma sam ɗəwa ma wusmara ŋga zəmey ɗaf ba araŋ. 5.12-13 1Kwr 3.2 13 Kwa waawa ma sey ɗəwa daada na, aŋga bəzey mecəhe ɗagay. Cek masa maaya ta maaya ba na, a gwa ŋga wunkata ba. 14 Ndəhay mahura hay a zəmam na, ɗaf. Ata na, makətatakaya, a gwamara ŋga wunkey cek masa maaya ta maaya ba. 5.14 13.9; Rm 16.19; 1Kwr 14.20; Ef 4.14

- Hebəre hay
- <
- 5
- >

5:1 5.1 4.14

5:2 5.2 2.17-18; 4.15; 7.28

5:3 5.3 7.27; 9.7; Lev 9.7; 16.6, 15

5:4 5.4 Araŋw: Mab 28.1

5:5 5.5 1.5

5:6 5.6 Ps 110.4; Heb 6.20

5:7 5.7 Mt 26.36-46

5:8 5.8 1.2; 4.14; 6.4-6; 7.3, 28; 10.29; Jaŋ 1.34; meney ray: 4.15; Fəl 2.8

5:9 5.9 7.27

5:10 5.10 5.6; 6.20

5:12 5.12-13 1Kwr 3.2

5:14 5.14 13.9; Rm 16.19; 1Kwr 14.20; Ef 4.14

© 2007 WBT