- Jak
- <
- 4
- >

4
Ka da kam jam ta bəla ba
1 Mecekeley-mey ta mekəɗey-vaw da wuzlah akwar a sawa na, dama? A sawa na, daa mevel akwar ma kəɗey vaw ŋga key cek hay maaya ba. 4.1 Rm 7.5; 1Pi 2.11 2 Akwar fa wuɗam ŋga hətey cek hay mekele mekele, ama ka hətam ba. Ara maja ŋgene akwar fa kəɗam ndəhay vagay. Asaya, akwar fa kam səleŋ, akwar fa səpam cek, ama ka hətam ba. Da ray ŋgene, akwar fa təram vaw, akwar fa kəɗam vaw da wuzlah akwar. Ka hətam cek masa akwar ma wuɗam ba na, maja akwar faa cəfɗamara cek aha fa Bay Gazlavay daa ba. 4.2 1Jŋ 3.16 3 Da akwar faa cəfɗam cek fa Gazlavay, ka hətam ba na, ara maja akwar ta mewulkey maaya ba. Anda meləvey, kaa cəfɗam na, cek masa ma mbafakwar daada gway.
4 Akwar ndəhay ma mbəkdamara Gazlavay sem, anda ŋgwas ma mbəkda zel e ma ley vaw saw! Akwar ma təɓmara mewulkey ŋga bəla keɗe, a key ka rəsmara Gazlavay na, ka sərmara ba daw? Fara fara, kwa waawa ma təɓa mewulkey ŋga bəla keɗe na, a tərey masa-gəra ŋga Gazlavay la. 4.4 Mt 6.24; Jaŋ 15.18-19; 1Jŋ 2.15 5 Mey ŋga Gazlavay a ləvey: «Gazlavay a wuɗey cek mekele a key sləra daa mevel aləkwa ba, si Mesəfney aŋga masa aa ma pa a ray aləkwa gway.» Ka wulkam na, mey a keɗe aa guzley ŋga tede daw? 6 Ama fa kandakwar maaya ma fəna ma fəna cəŋga. Ara anda mawuzlalakaya daa ɗerewel ŋga Gazlavay, ma ləvey: «Ndəhay masa ma zlapam na, Gazlavay a mbəɗtar dəɓa la. Ama ndəhay meekweɗ-mey na, Gazlavay a katar maaya la.» 4.6 4.10; MM 3.34; Mt 23.12; 1Pi 5.5
7 Da ray ŋgene, namar ray a Gazlavay, jaram maaya maaya amba *Sataŋ a batakwar ba, ŋgene Sataŋ a, a hway la dəreŋ ta akwar. 4.7 Ef 6.12; 1Pi 5.8-9 8 Ŋgəcham fa Gazlavay *4.8 ŋgəcham fa Gazlavay: A wuɗey ŋga ləvey mesəpey mewey aŋga ta medərey-daŋgay ŋgada aŋga., aŋga may, a ŋgəchawa la fa akwar. Akwar masa ta mebərey ŋgene, təram ndəhay maaya manjar mebərey. Akwar ndəhay masa ta mewulkey cew cew ŋgene, pərmara mevel akwar. 4.8 Ps 18.21, 25; Iz 1.16; Zak 1.2-3; Mal 3.6-7 9 Sərmara akwar na, ndəhay maaya ba. Wudam, təwam maja mebərey akwar. Anja meeseŋgərey akwar ŋga tərey ŋga matəway. Ka daa səmam saba, ama ndərɓam dey. 4.9 Lk 6.25 10 Pamara ray akwar ŋga mecəhe fa mey ŋga Gazlavay, anda keɗe, Gazlavay a gəldakwar la. 4.10 4.6; 1Pi 5.6
Ka da slam mey a ray ndəhay ba
11 Məlma aɗaw hay, ka da slam mey a ray ndəhay anda akwar ndəhay ma ka sariya ba. Ndaw ma sley mey a ray məlmaha, asaya, a mbəɗar ray na, ŋgene aŋga letek ta ndaw maa guzley mey maaya ba da ray *mewey ŋga Gazlavay, a pa mewey a ŋga vagas. Da ka ka anda ŋgene na, ka fa nar ray a mewey a daa saba, ama ka ta tərey sem ŋga ndaw ma rəsa mewey a. 4.11 Ps 101.5; 1Pi 2.1 12 Ara Gazlavay taava aŋga ma vəldandakwara mewey a, asaya, ara aŋga pal ma gwa ŋga katar sariya a ndəhay. Anda keɗe, ara aŋga pal ma gwa ŋga ləhda ndaw daa sariya ha, ara aŋga pal ma gwa ŋgaa zəɗda may. Kah na, wa, amba ka sley mey a ray məlmakw anda ndəhay ma ka sariya na! 4.12 Rm 14.4; 1Kwr 4.5
Mekətey da ray mezlepey
13 Jəkfamaya sləmay, akwar ndəhay ma ləvam: «Tasana, da daa ba, mandaw na, ya diyam la a slala daha, ya kamawa mevey pal, feteɗe ya mbəɗmawa har, ya hətam dala ga.» 4.13-14 MM 27.1; Lk 12.18-20 14 Akwar maa guzlam anda keɗe na, ka sərmara cek ma da key mandaw ba, maja ka sərmara menjey akwar da bəla keɗe ba. Menjey akwar a ara anda kakas mecəhe ma wuzwa vaw nekəɗey, fa dəɓa ha, aa zəɗey caca’!, kwa a hətey saba. 4.14 Jəw 7.9-10; Ps 39.6 15 Maaya na, ka ləvam: «Da Bay Gazlavay ta təɓa la, ala daha ta dey na, ya da kam cek kəɗey ta kəɗey.» 4.15 SNM 18.21; Rm 1.10; 1Kwr 4.19; 16.7 16 Ama wure keɗe akwar fa zlapam daa meeguzley akwar kalah. Mezlepey anda ŋgene na, maaya ba. 4.16 1Tm 6.17; 1Jŋ 2.16 17 Yaw, kwa waawa ma səra mekey maaya a ndaw, ama da ta ka daa ba na, ŋgene ta key mebərey sem. 4.17 Lk 12.47

- Jak
- <
- 4
- >

4:1 4.1 Rm 7.5; 1Pi 2.11

4:2 4.2 1Jŋ 3.16

4:4 4.4 Mt 6.24; Jaŋ 15.18-19; 1Jŋ 2.15

4:6 4.6 4.10; MM 3.34; Mt 23.12; 1Pi 5.5

4:7 4.7 Ef 6.12; 1Pi 5.8-9

*4:8 4.8 ŋgəcham fa Gazlavay: A wuɗey ŋga ləvey mesəpey mewey aŋga ta medərey-daŋgay ŋgada aŋga.

4:8 4.8 Ps 18.21, 25; Iz 1.16; Zak 1.2-3; Mal 3.6-7

4:9 4.9 Lk 6.25

4:10 4.10 4.6; 1Pi 5.6

4:11 4.11 Ps 101.5; 1Pi 2.1

4:12 4.12 Rm 14.4; 1Kwr 4.5

4:13 4.13-14 MM 27.1; Lk 12.18-20

4:14 4.14 Jəw 7.9-10; Ps 39.6

4:15 4.15 SNM 18.21; Rm 1.10; 1Kwr 4.19; 16.7

4:16 4.16 1Tm 6.17; 1Jŋ 2.16

4:17 4.17 Lk 12.47

© 2007 WBT