- 1 Piyer
- <
- 3
- >

3
Mey da ray ŋgusay ta da ray zel hay
1 Anda ndəhay ma namatar ray a bay ata hay na, akwar ŋgusay may, namatar ray a zel akwar hay. Anda keɗe, da zel hay ma təɓa mey ŋga Gazlavay ba daha na, a mbəɗdamara mevel ata la, a təɓmara mey ŋga Gazlavay la maja menjey akwar, aŋga maaya. Kwa anja akwar taa guzlmatar mey pal daa ba na, a təɓmara mey ŋga Gazlavay la, 3.1 1Kwr 7.16; Ef 5.22-24 2 maja zel akwar hay fa nəkmara menjey akwar masa maaya, asaya, a sərmara akwar fa namatar ray.
3 Ka da wulkam a ray meɗiyey vaw ŋga mbey ba. Anda meləvey, metərɗey ray ŋga zlepey, mepey daŋgwa ŋga ɓərey magaza ta bersle ma həɗkey ba, asaya, mepey zana ŋga sləmay. 3.3 1Tm 2.9 4 Ama maaya na, membey akwar a bawa ta daa mevel akwar. Anda meləvey, təram ŋgusay meekweɗ-mey, ŋgusay ta zazay ta ndəhay. Keɗe he ara cek maaya ma ndəvey ba. Ara cek ma mbey fa dey ŋga Gazlavay ma fənta cek hay tabiya. 5 Ara anda keɗe, ŋgusay masa zleezle ma səpmara cəveɗ ŋga Gazlavay ta mevel pal ma təram ŋga ŋgusay ma mbam. A namatar ray a zel ata hay, 6 anda zleezle Sara ma nar ray a zel e, *Abəraham. A zəla «Bay aɗaw». Anda keɗe, da akwar fa kam sləra maaya ta mandərzay daa dey daa ba na, akwar anda dam aŋga hay.
7 Akwar zel hay may, si ka kamatar maaya a ŋgwas akwar hay. Sərmara ata na, gədaŋ pəreh. Həslmatar ray, maja ata may, Gazlavay ta vəltar heter la anda aa ma vəldakwara maja maaya aŋga. Da akwar fa kamara kəne na, kwa cek fa da təka Gazlavay ŋga təɓa medərey-daŋgay akwar na, daa ba. 3.7 Ef 5.25-28; 1Tm 2.8
Mey da ray mesərey banay maja mekey cek ta cəveɗ e
8 Yaw, mey aɗaw mekele daha saya. Maaya na, akwar cəpa ka cəmam ɗay, ka səram dey-ceceh da wuzlah akwar, ka wuɗam vaw da wuzlah akwar maja akwar məlmaŋ hay daa mey ŋga Gazlavay. Kam maaya a ndəhay. Ka da pamara ray akwar ŋga mahura da ray ndəhay ba. 3.8 1.22; Ef 4.2-3; Fəl 2.2-3 9 Da ndaw fa kakwar cek maaya ba na, ka da madamara ba. Da ndaw fa cəɗkwar na, ka da cəɗmara ba. Sasəkar jak, ləvmar a ndaw aha na, «Gazlavay ŋga kaka maaya», maja daa masa Gazlavay ma zəlkwar ŋga tərey ndəhay aŋga hay na, ta ləvkwar la a da kakwar maaya. 3.9 2.23; Jəw 31.30; Mt 5.44; Rm 12.17 10 Mawuzlalakaya daa ɗerewel ŋga Gazlavay, a ləvey:
«Ndaw ma wuɗey ŋga njey maaya ta meesəmey na,
si a kərza megewec ŋga mey aŋga
amba aa guzley mey malamba ba,
si a mbəkda membərzley. 3.10-12 Ps 34.13-17; Jak 1.26
11 Asaya, ŋga mbəkda mekey cek maaya ba,
ŋga key cek maaya,
ŋga səpey amba a njey ta zazay ta ndəhay
mandaw mandaw.»
12 Fara fara, Bay Gazlavay fa nəkfatar dey
fa ndəhay ma ka cek ta cəveɗ e,
aa fa jəkfatar sləmay daa medərey-daŋgay ata.
Ama ndəhay ma ka mebərey na,
Bay Gazlavay a mbəɗtar dəɓa.
13 Anda keɗe, da akwar fa kam cek maaya ta cəveɗ e ta mevel akwar cəpa na, ma da gwa ŋga kakwar cek maaya ba na, wa? 3.13 Rm 13.3 14 Kwa da akwar fa səram banay maja akwar ma kam cek ta cəveɗ e na, ŋgene, maaya ŋga Gazlavay aa da ray akwar. Anda keɗe, ka da zluram ta ndəhay ma da sərdamakwar banay ba, ray akwar a da həɓey ba. 3.14 4.14; Mt 5.10 15 Ama daa mevel akwar na, həslmar ray ŋgada *Kəriste pal taava aŋga. Aŋga na, Bay akwar Mahura. Njam vaw maɗiykaya mandaw mandaw amba da aa cəfɗamakwar ka pamara mewulkey akwar a ray Kəriste maja me na, ka mbəɗdamatara maaya maaya. 3.15 1.3-5; Kwa 4.6 16 Ka mbəɗdamatara na, ta mey maakwaɗ a, ta meney ray, ta mevel maaya. Anda keɗe, da faa guzlam mey maaya ba da ray menjey akwar maaya daa cəveɗ ŋga Kəriste na, hwaray a katar la. 3.16 2.15 17 Fara fara, da Gazlavay a wuɗey ka sərey banay na, ŋgama mesərey banay da ray mekey cek maaya, da ray mesərey banay da ray mekey cek maaya ba.
18 Ahaw, Kəriste ta ray aŋga ta sərey banay la, ta vəlda ray aŋga la dey pal ŋga məcey ŋga mbəkey mebərey ŋga ndəhay tabiya. Aŋga na, ara ndaw manjar mebərey, a məcey a na, maja ndəhay ta mebərey. A ka kəne amba a handata ndəhay fa Gazlavay. A kəɗmara vagay na, daa masa aŋga ndaw-magədaŋ, ama ara *Mesəfney ŋga Gazlavay ma sləkɗadərwa. 3.18 2.21; Rm 5.6-8; 6.10; Heb 4.15; 7.27 19 Anda keɗe, ta fa Mesəfney a na, ta daw la ŋga wuztar mey ŋga Gazlavay a mesəfney hay magərcatakaya *3.19 mesəfney hay magərcatakaya: Ara mesəfney ŋga ndəhay masa ma təɓmara mey ŋga Nəwe ba, da daa ba, ara maslaŋ hay ma cənmar mey a Gazlavay saba. Ata daa slam mesəkwey sariya ŋga Gazlavay.. 3.19-20 MC 6.2; 2Pi 2.4; Jud 6 20 Mesəfney hay a ŋgene na, ara mesəfney ŋga ndəhay masa zleezle ma cənmar mey a Gazlavay ba. Gazlavay fa səkwta ta dək-vaw daa masa Nəwe faa caɗa kwambiwal mahura heyey. Daa ŋgene, ndəhay ta mbəzam la aa kwambiwal a, yam ta handata la, ta ləham la. Ma ləham a na, ndəhay ga daa ba, ndəhay daaŋgafaɗ gway. 3.20 MC 6.14-22 21 Ŋgene na, a wuzwa *baptem ma ləhdakwar daa mebərey wure keɗe. Mekey baptem na, ara ŋga pərey dəlay fa vaw ba, ama ara ŋga jəwey mey ta Gazlavay ta mevel maaya mapərkaya. Baptem e, a ləhdakwar na, maja Yesu Kəriste ma sləkɗawa daa meməcey. 3.21 Rm 6.3-4; Heb 10.22 22 Yesu Kəriste he na, ta təpey sem a vaɗ, manjakaya ta har-zəmay ŋga Gazlavay. Fa wey da ray maslaŋ hay ta cek hay mekele mekele masa ta gədaŋ da gazlavay da vaɗ. 3.22 SNM 1.9; Ef 1.21; har-zəmay: Mt 22.44; Rm 8.34; SNM 2.33

- 1 Piyer
- <
- 3
- >

3:1 3.1 1Kwr 7.16; Ef 5.22-24

3:3 3.3 1Tm 2.9

3:7 3.7 Ef 5.25-28; 1Tm 2.8

3:8 3.8 1.22; Ef 4.2-3; Fəl 2.2-3

3:9 3.9 2.23; Jəw 31.30; Mt 5.44; Rm 12.17

3:10 3.10-12 Ps 34.13-17; Jak 1.26

3:13 3.13 Rm 13.3

3:14 3.14 4.14; Mt 5.10

3:15 3.15 1.3-5; Kwa 4.6

3:16 3.16 2.15

3:18 3.18 2.21; Rm 5.6-8; 6.10; Heb 4.15; 7.27

*3:19 3.19 mesəfney hay magərcatakaya: Ara mesəfney ŋga ndəhay masa ma təɓmara mey ŋga Nəwe ba, da daa ba, ara maslaŋ hay ma cənmar mey a Gazlavay saba. Ata daa slam mesəkwey sariya ŋga Gazlavay.

3:19 3.19-20 MC 6.2; 2Pi 2.4; Jud 6

3:20 3.20 MC 6.14-22

3:21 3.21 Rm 6.3-4; Heb 10.22

3:22 3.22 SNM 1.9; Ef 1.21; har-zəmay: Mt 22.44; Rm 8.34; SNM 2.33

© 2007 WBT