- 2 Timawte
- <
- 4
- >

4
Pawl a kəta Timawte ŋga wuzey mey ŋga Gazlavay
1 Yesu *Kəriste a vəhwa la ŋga zəma bay aŋga, ta ŋga katar sariya a ndəhay maməctakaya hay ta masa ta dey hay. Da ray ŋgene, ya fa ləvka saya fa mey ŋga Gazlavay, ta fa mey ŋga Yesu Kəriste, 4.1 SNM 10.42; 2Kwr 5.10; 1Pi 4.5 2 wuzdatara mey ŋga Gazlavay a ndəhay. Kwa fa wuɗam ŋga cəndamara, kwa fa wuɗam ŋga cəndamara daa ba na, wuzdatara mey a mandaw mandaw cəŋga. Da ndəhay fa kam cek maaya ba na, wuzdatara mebərey ata ha, patar leŋgesl. Vəltar gədaŋ amba a kam cek maaya. Sasərkadata ta mevel maaya. 4.2 SNM 20.20, 31; Tit 1.13 3 Ya ləvka anda keɗe maja pas a, a wuswa la, masa ndəhay ma da gəmam ŋga cəndamara mey ŋga ndəhay maa sərkadamatara mey masa fara fara saba. Ama a da səpam ŋga key cek maaya ba anda mevel ata ma wuɗey. A da kusam ndəhay mekele mekele ga ŋgaa sərkadamata. Ndəhay maa sərkadamata ha, a da wuzmatar na, cek hay masa ma mbafatar ŋga cəney. 4.3 1Tm 1.10; 4.1 4 Fa da jəkam sləmay fa mey masa fara fara daa saba. A da jəkam sləmay si fa mamba hay saw. 4.4 1Tm 1.4 5 Ama kah na, jəɗa ray akah kwa daa meeme cəpa, ɓəsa banay, wuzdatara *Mey-maaya-mawiya a ndəhay, ka sləra akah masa Bay Gazlavay ma vəldakawa haa mendəvey a.
Pawl a ndəvda sləra aŋga
6 Yah na, anda cek ma vəley ŋgada Gazlavay, pas aɗaw ta wuswa cay, mamba ya da məcey. 4.6 Fəl 2.17; 2Pi 1.14 7 Ya ta ka sləra ŋga Yesu *Kəriste la ta mevel aɗaw ndav anda ndaw ma key bay-gula daa wuɗay *4.7 wuɗay: megərtey-vaw, mewekey-vaw. Ya ta ndəvda sləra masa Gazlavay ma vəldiwa ŋga key sem anda ndaw ma key kwakurɗa maaya. Da ray mey hay masa aləkwa ma təɓkwa na, kwa ya ta mbəkey mey pal daa ba səlak. 4.7-8 1Kwr 9.24-25; Fəl 3.12-14; 1Tm 1.18 8 Wure keɗe, mawurɓay ŋga sləra aɗaw masa yah ma da hətar na, fa səkwya da vaɗ maja yah ma kar sləra ta cəveɗ e a Bay Mahura. Ara aŋga ma da katar sariya a ndəhay tabiya ta cəveɗ e. A da vəldiwa mawurɓay a ta pas masa aŋga ma da ka sariya. A da vəlda na, ŋgada yah taava aɗaw ba, ama a da vəlda ŋgada ndəhay tabiya masa ma səkwmara mavəhwa aŋga ta meesəmey.
Mey da ray ndəhay mekele
9 Wuswa vaw, sawa, hətfaya, 10 maja Demas ta mbəkdaya sem. A wuɗey ŋga səpey cek hay masa da bəla keɗe kalah. Aŋga sem a Tesalawnik. Kəresens aŋga sem a Galati, Tit aŋga sem a Dalmati. 4.10 Fəl 2.21; Demas: Kwa 4.14; Flm 24; 1Jŋ 2.15; Tit: 2Kwr 2.13 11 Wure keɗe na, si ala ta *Luk gway. Da ka fa sawa na, ŋgələrwa *Mark a har maja a jənya la daa sləra. 4.11 Luk: Kwa 4.14; Mark: Kwa 4.10 12 Ya ta slərda Tisik sem a Efez. 4.12 Tisik: Kwa 4.7-8 13 Da masa ka fa sawa na, sawa ta daa berney ŋga Tərwas, təɓyawa zana aɗaw ŋga memeɗ da har Karpus. Latərwa ɗerewel hay a har saya. Ya wuɗey kalah na, ɗerewel masa ŋga ambal. 4.13 SNM 20.6
14 Alekzandəre, ndaw-mbəzla, ta sərdaya banay la ga. Bay Gazlavay a sərda banay la təɗe fa sləra aŋga ha may. 4.14 Mt 16.27; Alekzandəre: 1Tm 1.20 15 Wey vaw, ba na, a da sərdaka banay kəne may, maja aŋga masa-gəra aləkwa, a təɓa mey masa aləkwa ma wuzdakwa a ndəhay ba səlak.
16 Ata ma handamaya ŋgeeme fa mey ŋga ndəhay ma ka sariya amba ya mbəɗda mey aɗaw na, kwa ndaw ta sawa ŋga jənya daa ba. Ndəhay tabiya ta mbəkdamaya sem. Anja Gazlavay ŋga mbəɗtar ray maja ba. 4.16 1.15 17 Ama Bay Mahura na, aa ta yah, fa jənya. Ta vəlya gədaŋ la ŋga wuzda mey aŋga tabiya, amba ndəhay masa *Jəwif hay ba ma samawa daa hwayak hay mekele mekele ga a cəndamara mey a. Asaya, Bay Mahura ta ləhdaya la da mey mabar. 4.17 Dan 6.21; Ps 22.22; SNM 1.8; 23.11 18 Ya səra Bay Mahura a ləhdaya la daa cek hay maaya ba tabiya, a jəɗya la amba ya daw aa slam masa aŋga ma wey da ray ndəhay da vaɗ. Anja ndəhay ŋga həlmamara Bay Mahura ŋga sərmataw! *Amen. 4.18 2Kwr 1.10; Fəl 1.19-20
Mey ŋga madagway-dakw
19 Catar har ŋgada ata Pəresil †4.19 Pəresil: A zəlmara daa slam mekele Pəriska. Nəka SNM 18.2. ta Akilas. Catar har a ndəhay da way Awnesifar may. 4.19 Pəresil ta Akilas: SNM 18.2; Awnesifar: 2Tm 1.16-17 20 Eraste, a lawa da Kwarinti. Tərawfim na, ya mbəkdərwa da Mile maja vaw fa car. 4.20 Eraste: SNM 19.22; Rm 16.23; Tərawfim: SNM 21.29 21 Wuswa vaw, wuskwaa kiya ŋga memeɗ a da wuswa na, kah ma sawa cay.
Ata Ebulus, Pudens, Linus, leŋ Kəlawdiya ta məlma aləkwa hay daa mecəmey-ray ŋga ndəhay ŋga Yesu mekele tabiya feɗe a camaka har.
22 Anja Bay aləkwa Mahura ŋga njey ta kah. Anja maaya ŋga Gazlavay ŋga njey ta akwar. 4.22 Gal 6.18

- 2 Timawte
- <
- 4
- >

4:1 4.1 SNM 10.42; 2Kwr 5.10; 1Pi 4.5

4:2 4.2 SNM 20.20, 31; Tit 1.13

4:3 4.3 1Tm 1.10; 4.1

4:4 4.4 1Tm 1.4

4:6 4.6 Fəl 2.17; 2Pi 1.14

*4:7 4.7 wuɗay: megərtey-vaw, mewekey-vaw

4:7 4.7-8 1Kwr 9.24-25; Fəl 3.12-14; 1Tm 1.18

4:10 4.10 Fəl 2.21; Demas: Kwa 4.14; Flm 24; 1Jŋ 2.15; Tit: 2Kwr 2.13

4:11 4.11 Luk: Kwa 4.14; Mark: Kwa 4.10

4:12 4.12 Tisik: Kwa 4.7-8

4:13 4.13 SNM 20.6

4:14 4.14 Mt 16.27; Alekzandəre: 1Tm 1.20

4:16 4.16 1.15

4:17 4.17 Dan 6.21; Ps 22.22; SNM 1.8; 23.11

4:18 4.18 2Kwr 1.10; Fəl 1.19-20

†4:19 4.19 Pəresil: A zəlmara daa slam mekele Pəriska. Nəka SNM 18.2.

4:19 4.19 Pəresil ta Akilas: SNM 18.2; Awnesifar: 2Tm 1.16-17

4:20 4.20 Eraste: SNM 19.22; Rm 16.23; Tərawfim: SNM 21.29

4:22 4.22 Gal 6.18

© 2007 WBT