- Efez hay
- <
- 6
- >

6
Menjey ŋga bəza hay da cakay papa ata hay ta mama ata hay na, kwara?
1 Akwar bəza hay, akwar macəmkaya ta Bay Mahura, cənmatar mey a papakw akwar hay ta mamakw akwar hay maja ara cek maaya. 6.1 Kwa 3.20 2-3 *Mewey ŋga Gazlavay daha fa ləvey: «Natar ray ŋgada ata papakw ta mamakw.» Mewey a keɗe na, ara mewey ŋgeeme daa masa Gazlavay ma ləvey a da kandakwar cek maaya, da aləkwa ta səpkwa mey a la. Cek maaya ha na, ara «Ka hətam zazay la, ka njam la ga da bəla keɗe.» 6.2-3 Mew 5.16
4 Akwar papaŋ hay may, ka da kam cek ŋga catar mevel a bəz akwar hay ba. Ama, kətmata, sasərkadamata maaya maaya anda Bay Mahura ma wuɗey. 6.4 Kwa 3.21
Mey da ray beke hay ta ndəhay ma wamata
5 Akwar beke hay, namatar ray a bay akwar hay da bəla keɗe ta mevel pal, cənmatar mey. Namatar ray anda akwar ma namar ray a *Kəriste. 6.5-8 Kwa 3.22-25; 1Tm 6.1-2; Tit 2.9-10; 1Pi 2.18-21 6 Ka da cənmatar mey na, fa dey ata daada amba aa həmdamakwar ba, ama kam cek masa Gazlavay ma wuɗey ta gədaŋ akwar cəpa, maja akwar na, anda beke hay ŋga Kəriste. 6.6 1Kwr 7.22 7 Kamatar sləra a bay akwar hay ta meesəmey anda ka kamara na, ŋgada Bay Mahura, ba na, ŋgada ndaw-magədaŋ ba. 8 Sərmara, da ndaw ta key sləra maaya la kwa aŋga beke, kwa aŋga beke ba na, Bay Mahura a pəlra mawurɓay aŋga la. 6.8 2Kwr 5.10; Kwa 3.24-25
9 Yaw, akwar ndəhay ma wamata beke hay may, kərzamata beke akwar hay ta cəveɗ e, ka da həlmatar dey ba. Si ka sərmara na, akwar ta beke akwar hay a na, Bay akwar pal da gazlavay da vaɗ daha. Aŋga na, a weley ndaw ta weley ba, a nəkta ndəhay tabiya letek fa mey aŋga. 6.9 Kwa 3.25; 4.1; Jak 2.1
Ma da key vəram ta bay-malula na, ta me?
10 Ehe, mey aɗaw mekele ŋgada akwar: Njam macəmkaya ta Bay Mahura amba ka hətam gədaŋ aŋga masa mahura. 6.10 Jaŋ 15.5; 1Kwr 16.13 11 Jəwmata vaw akwar hay ta cek hay ma ka vəram masa Gazlavay ma vəldakwara. Anda keɗe, ta pas masa bay-malula fa da batakwar na, ka hətam gədaŋ la ŋga fəna wewer aŋga. 6.11 Jak 4.7 6.11-17 2Kwr 10.4; 1Tes 5.8; Iz 59.17 12 Ya da kakwa vəram na, ta ndəhay magədaŋ ba, ama ta *bay-ray hay ŋga mesəfney maaya ba hay masa ta gədaŋ ga, ma wam da ray cek hay daa ləvaŋ da bəla keɗe. Asaya, ya da kakwa vəram na, ta mesəfney maaya ba hay ma wam da vaɗ. 6.12 1.21; 2.2; 1Pi 5.8-9 13 Ara maja ŋgene, lamata cek hay tabiya ma ka vəram masa Gazlavay ma vəldakwara heyey. Anda keɗe, da masa pas ŋga vəram ta wuswa cay na, ka jaram la fa masa-gəra akwar hay. Ka da kam vəram ta masa-gəra akwar hay a haa mendəvey a. Fa dəɓa ha, ka da lacam deŋ e! akwar bay-gula hay. 6.13 Rm 13.12
14 Jəwmata vaw akwar hay maaya maaya, anda meləvey, njam ta mey masa fara fara ta membərzley da hwaɗ a daa ba. Mey masa fara fara ha na, ara anda senter masa ndaw-sewje ma jəwda vaw amba a key vəram ta gəra ba. Kam cek ta cəveɗ e. Mekey cek ta cəveɗ e na, ara anda zana ŋga ɓərey masa sewje ma bərɗa fa dadak ŋga key vəram. 6.14 Iz 11.5 15 Ɗiyam vaw ŋga wuzey *Mey-maaya-mawiya ma handawa zazay. Meɗiyey vaw a na, ara anda tarak masa sewje ma pa a salay amba a jerey. 6.15 Iz 52.7; Rm 10.15
16 Daa cek hay masa akwar ma kamata cəpa na, pamara Yesu ŋga ndaw akwar fara fara mandaw mandaw. Ka kamara kəne na, ara anda mbaray masa sewje ma kərza a har. Ta mbaray a, ka da jaram fa ləvat hay tabiya ta awaw da mey a masa bay-malula ma da məlkwar ta aŋga. 17 Sərmara na, Gazlavay ta ləhdakwar cay. Meləhey a ŋgene na, ara anda jikwew ŋga ɓərey masa sewje ma pa a ray ŋga key vəram. Mey ŋga Gazlavay masa Mesəfney aŋga ma vəldakwara na, kərzamara maaya maaya, ara anda dəlaw ŋga key vəram ta bay-malula. 6.17 Iz 40.2; Heb 4.12
18 Dəram daŋgay mandaw mandaw ta gədaŋ masa *Mesəfney ŋga Gazlavay ma vəldakwara. Cacəfɗamara Gazlavay ŋga jənkwar kwa daa meeme tabiya. Daa medərey-daŋgay akwar na, ka da gəram ba, mayaɗ a da kakwar ba. Dəram daŋgay maja ndəhay tabiya ma təɓmara mey ŋga Gazlavay. 6.18-19 3.14; Lk 18.1; SNM 4.29; Rm 15.30; Kwa 4.2-4 19 Daa medərey-daŋgay akwar a na, sərfadamaya may, amba Gazlavay a balaya mey hay maaya maaya ta pas masa yah ma daa guzley fa mey ŋga ndəhay. Cacəfɗamara Gazlavay amba yaa sərkadatara mey maɓadakaya daa Mey-maaya-mawiya a ndəhay ta mandərzay daa dey daa ba. 20 Yesu *Kəriste ta walaya la ŋga key ndaw aŋga meslərey, amba ya wuzda Mey-maaya-mawiya ha. Ara maja ŋgene, ata ma kəzlamaya aa fərsəne. Da ray ŋgene, dəram daŋgay maja yah, amba ya wuzda Mey-maaya-mawiya fa mey ŋga ndəhay ta cəveɗ e, anda Gazlavay ma wuɗey. 6.20 3.2; 2Kwr 5.20; Kwa 4.4
Mey ŋga madagway-dakw
21 Ya fa wuɗey amba ka sərmara menjey aɗaw feɗe. Da ray ŋgene, Tisik masa məlma aləkwa daa cəveɗ ŋga *Kəriste, a kadakwara sləra aɗaw ta menjey aɗaw ha la. Aŋga ndaw masa yah ma wuɗa kalah, aŋga fa key sləra ŋga Bay Mahura ta mevel pal. 6.21-22 Tisik: SNM 20.4; Kwa 4.7-8; 2Tm 4.12; Tit 3.12 22 Maja ŋgene, ya fa slərdakwara Tisik e amba ka sərmara menjey ala feɗe, asaya, amba a vəlkwar gədaŋ.
23 Akwar məlma aɗaw hay, anja Gazlavay Papa aləkwa ta Bay aləkwa Mahura Yesu Kəriste ŋga njadamakwar daa zazay, ŋga handamawa mewuɗey-vaw a wuzlah akwar, asaya, ŋga njadamakwar daa metəɓey-mey. 6.23 zazay, mewuɗey-vaw: 2Kwr 13.11 24 Anja maaya ŋga Gazlavay ŋga njey ta ndəhay tabiya ma wuɗmara Bay aləkwa Mahura Yesu Kəriste ta mewuɗey-vaw masa fara fara mendəvey ba. 6.24 Gal 6.18; 1Pi 1.8

- Efez hay
- <
- 6
- >

6:1 6.1 Kwa 3.20

6:2-3 6.2-3 Mew 5.16

6:4 6.4 Kwa 3.21

6:5 6.5-8 Kwa 3.22-25; 1Tm 6.1-2; Tit 2.9-10; 1Pi 2.18-21

6:6 6.6 1Kwr 7.22

6:8 6.8 2Kwr 5.10; Kwa 3.24-25

6:9 6.9 Kwa 3.25; 4.1; Jak 2.1

6:10 6.10 Jaŋ 15.5; 1Kwr 16.13

6:11 6.11 Jak 4.7

6:11 6.11-17 2Kwr 10.4; 1Tes 5.8; Iz 59.17

6:12 6.12 1.21; 2.2; 1Pi 5.8-9

6:13 6.13 Rm 13.12

6:14 6.14 Iz 11.5

6:15 6.15 Iz 52.7; Rm 10.15

6:17 6.17 Iz 40.2; Heb 4.12

6:18 6.18-19 3.14; Lk 18.1; SNM 4.29; Rm 15.30; Kwa 4.2-4

6:20 6.20 3.2; 2Kwr 5.20; Kwa 4.4

6:21 6.21-22 Tisik: SNM 20.4; Kwa 4.7-8; 2Tm 4.12; Tit 3.12

6:23 6.23 zazay, mewuɗey-vaw: 2Kwr 13.11

6:24 6.24 Gal 6.18; 1Pi 1.8

© 2007 WBT